চর রুহিতা বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।   আয়তন  চররুহিতা  ইউনিয়ন লক্ষ্মীপুর জেলার সদর উপজেলাধীন অর্থাৎ লক্ষ্মীপুরের দক্ষিণাঞ্চলে  অবস্থিত। লক্ষ্মীপুর সদর উপজেলার এই দক্ষিণাঞ্চল মুক্তিযুদ্ধের চারণ ভূমি হিসেবে ও বেশ পরিচিতি রয়েছে। এই ইউনিয়নটি একটি ঐতিহ্যবাহী ইউনিয়ন যার আয়তন ২৮.৫৫ বর্গ কিলোমিটার এবং এই ইউনিয়নের জনসংখ্যা প্রায় ৬২,১১৭ হাজার, এই ইউনিয়নে রয়েছে ৪৪ কিঃমিঃ রাস্তা যার অধিকাংশই কাঁচা রাস্তা।চররুহিতা ইউনিয়ন ৬টি গ্রাম এবং এটি ৯ ওয়ার্ডে বিভক্ত। ইউনিয়নের ৬টি গ্রামের মধ্যে চররুহিতা গ্রামটি অন্য সব গ্রামের চাইতে বড় বিধায় এর নামকরণ করা হয়েছে চররুহিতা ইউনিয়ন।   জনসংখ্যা  ৬২,১১৭ (২০১২ সালের অনুযায়ী), মোট ভোটার-২৫,০০০।    অবস্থান ও সীমানা  লক্ষ্মীপুর সদর উপজেলার পশ্চিমাংশে চর রুহিতা ইউনিয়নের অবস্থান। এ ইউনিয়নের উত্তরে দালাল বাজার ইউনিয়ন, পূর্বে লক্ষ্মীপুর পৌরসভা ও শাকচর ইউনিয়ন, দক্ষিণে শাকচর ইউনিয়ন ও চর রমণীমোহন ইউনিয়ন এবং পশ্চিমে রায়পুর উপজেলার দক্ষিণ চর বংশী ইউনিয়ন ও চর মোহনা ইউনিয়ন অবস্থিত।দক্ষিণে চর রমনী মোহনা ইউনিয়ন, দক্ষিণ পশ্চিমে দক্ষিণ চরবংশী ইউনিয়ন, পশ্চিমে চাঁদপুর মেঘনা নদী, উত্তরে রামগঞ্জ উপজেলা, উত্তর পূর্ব দিকে দালাল বাজা্র ইউনিয়ন ও রায়পুর  উপজেলা পূর্বদিকে লক্ষ্মীপুর জেলা। ইউনিয়নের চার পাশে বেড়ী বাধ।   প্রশাসনিক কাঠামো  চর রুহিতা ইউনিয়ন লক্ষ্মীপুর সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।   শিক্ষা ব্যবস্থা    শিক্ষা প্রতিষ্ঠান   মাদ্রাসা  নবীগঞ্জ দাখিল মাদ্রাসা  প্রাথমিক বিদ্যালয়  চররুহিতা ১নং সরকারি প্রাথমিক বিদ্যালয়  মাধ্যমিক বিদ্যালয়  রসূলগঞ্জ বহুমুখী উচ্চ বিদ্যালয়  ক্যাম্পের হাট উচ্চ বিদ্যালয়   যোগাযোগ ব্যবস্থা  চররুহিতা ইউনিয়ন জনসংখ্যার দিক দিয়ে লক্ষ্মীপুর জেলার বড় ইউনিয়ন। এই ইউনিয়ন দুই ভাগে বিভক্ত। বেড়ি বাঁধের পূর্ব পাড় যা পূর্ব চররুহিতা নামে পরিচিত। এখানে ইউনিয়নের ৭, ৮ ও ৯ নং ওয়ার্ড। আর পশ্চিম পাড় চররুহিতা সহ আরো কয়েকটা গ্রাম নিয়ে গঠিত, এখানে ১,২,৩,৪,৫ ও ৬ নং ওয়ার্ড।   পূর্ব চররুহিতার সাথে লক্ষ্মীপুর শহর বাজারের যোগাযোগ গোডাউন রোড হয়ে তেরবেকি কাচারিবাগ হয়ে কাঞ্চনিবাজার। আর পশ্চিমের যোগাযোগ লক্ষ্মীপুর শহর থেকে উত্তর স্টেশন হয়ে ইটের পোল দিয়ে রসুলগঞ্জ বাজার।   খাল ও নদী    হাট-বাজার  চর রুহিতা ইউনিয়নের প্রধান বাজার হলো রসুলগঞ্জ বাজার। এছাড়া কাঞ্চনি বাজার নামে আরও একটি বড় বাজার আছে। তাছাড়া বটতলী, নবীগঞ্জ নামে দুটি ছোট বাজার আছে। জনতা বাজার, ইছা হাজীর তেমুহনী, রাণীর হাট, সাদ্দার পোল, হুলির রাস্তা নামে চারটি অনিয়মিত বাজার আছে।   দর্শনীয় স্থান  ---  রসুলগঞ্জ বাজার দিঘি  1. রসুলগঞ্জ বাজার দিঘি লক্ষ্মীপুর জেলার রসুলগঞ্জ এলাকায় অবস্থিত একটি প্রাকৃতিক জলাশয়। এটি প্রায় ২ একর জায়গা জুড়ে বিস্তৃত এবং স্থানীয় জনগণের কাছে একটি জনপ্রিয় দর্শনীয় স্থান। দিঘির সৌন্দর্য, চারপাশের প্রকৃতি ও নৌকা চলাচল এটিকে বিশেষ আকর্ষণীয় করে তুলেছে। এটি একসময় কৃষি সেচের কাজে ব্যবহৃত হতো, বর্তমানে এটি বিনোদন ও পর্যটনের জন্য পরিচিত। তথ্য সুত্র :   Near WQWM+Q44 রসূলগঞ্জ বাজার দিঘি, Bangladesh  2. চৌধুরী বাড়ী দিঘি, রসুলগঞ্জ  চৌধুরী বাড়ী দিঘি রসুলগঞ্জ এলাকার অন্যতম সুন্দর ও ঐতিহ্যবাহী স্থান। এটি জনাব জালালউদ্দিন চৌধুরীর পৈতৃক সম্পত্তিতে স্থাপিত একটি ঐতিহাসিক দিঘি, যা দীর্ঘদিন ধরে স্থানীয় সংস্কৃতি ও পরিবেশের অংশ হয়ে আছে।  এখানে দুটি বিশাল দিঘি রয়েছে, যা এলাকাবাসীর জন্য জলাধার ও প্রাকৃতিক সৌন্দর্যের উৎস হিসেবে পরিচিত। দিঘির চারপাশে মনোরম পরিবেশ ও শান্ত আবহাওয়া ভ্রমণপিপাসুদের আকর্ষণ করে। এছাড়াও, এখানে বিভিন্ন প্রকার গবাদি পশু, যেমন গরু, ছাগল, খরগোশসহ অন্যান্য প্রাণী পালন করা হয়, যা এটি কৃষি ও পশুপালনের জন্য গুরুত্বপূর্ণ স্থানে পরিণত করেছে।  এই মনোমুগ্ধকর স্থানটি প্রাকৃতিক সৌন্দর্য ও ঐতিহ্যের অনন্য সংমিশ্রণ, যা দর্শনার্থীদের জন্য এক বিশেষ আকর্ষণ হতে পারে।   ঠিকানা:  XQ2M+5HH চৌধুরী বাড়ি দিঘি, Bangladesh   উল্লেখযোগ্য ব্যাক্তিত্ব   আরও দেখুন   লক্ষ্মীপুর সদর উপজেলা  লক্ষ্মীপুর সদর থানা  লক্ষ্মীপুর জেলা   তথ্যসূত্র    বহিঃসংযোগ   বিষয়শ্রেণী:লক্ষ্মীপুর সদর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ